Document ID: 32004R1875

32004R1875
L 326/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1875/2004 НА КОМИСИЯТА
от 28 октомври 2004 година
за изменение на приложения II и III към Регламент (ЕИО) № 2377/90 на Съвета относно определянето на процедура на Общността за установяването на максимално допустими граници на остатъчни вещества от ветеринарни медицински продукти в храни от животински произход по отношение на натриевия салицилат и фенвалерата
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. относно определянето на процедура на Общността за установяването на максимално допустими граници на остатъчни вещества от ветеринарни медицински продукти в храните от животински произход (1), и по-специално член 3 и от член 4 трети параграф, от него,
като взе предвид становищата на Европейската агенция за оценяване на медицински продукти, формулирани от Комитета за ветеринарни медицински продукти,
като има предвид, че:
(1)
Всички фармакологично активни вещества, които се използват в Общността във ветеринарни медицински продукти, предназначени да бъдат прилагани на животни, от които се произвеждат храни, трябва да бъдат оценени в съответствие с Регламент (ЕИО) № 2377/90.
(2)
Веществото натриев салицилат е било включено в приложение II за всичките животински видове, от които се произвеждат храни, с изключение на рибата, но само за местна употреба. Областта на приложение трябва да бъде разширена и да обхване употреба през устата при животни от рода на едрия рогат добитък и свинете, с изключение на животни, произвеждащи мляко за консумация от човека.
(3)
Временната максимално допустима граница на остатъчни вещества за фенвалерата изтича на 1 юли 2004 г. Изглежда, че е целесъобразно да се разреши завършването на научните проучвания, отнасящи се до това вещество, и валидността на временните максимално допустими граници на остатъчни вещества би трябвало, следователно, да бъде продължена до 1 юли 2006 г.
(4)
Регламент (ЕИО) № 2377/90 следва, съответно, да бъде изменен.
(5)
Трябва да бъде разрешен достатъчен период от време преди влизането в сила на настоящия регламент, за да се даде възможност на държавите-членки да направят каквато и да е поправка, която би могла да бъде необходима в светлината на разпоредбите на настоящия регламент, за разрешенията за пласиране на въпросните ветеринарни медицински продукти на пазара, които са били предоставени в съответствие с Директива 2001/82/ЕО на Европейския парламент и на Съвета от 6 ноември 2001 г. относно Кодекса на Общността, отнасящ се до ветеринарните медицински продукти (2), за да се вземат предвид разпоредбите на настоящия регламент.
(6)
Мерките, предвидени в настоящия регламент, са в съответствие със становището на Постоянния комитет по ветеринарни медицински продукти,
ПРИЕ НАСТОЯЩИЯ РЕГЛАМЕНТ:
Член 1
Приложения II и III към Регламент (ЕИО) № 2377/90 се изменят в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент се прилага от 28 декември 2004 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 октомври 2004 година.

Labels: 7
0
17